open-index/open-wikipedia-markdown huggingface dataset:
Squaw Valley Olympic Skating Rink

**Squaw Valley Olympic Skating Rink** var banen som ble brukt til hurtigløpsøvelsene under de olympiske vinterlekene i Squaw Valley i California, USA i 1960. Banen var den første kunstfrosne banen som ble brukt til hurtigløpsøvelsene under et vinter-OL. Med beliggenhet på 1890 moh – 200 meter høyere enn Sovjetunionens rekordbane Medeo ved Alma-Ata – var dette en av de høyest beliggende baner som noen gang er brukt til internasjonale stevner. 

Kombinasjonen av kunstfrossen bane og den høye beliggenheten gjorde dette til en svært rask bane, og i løpet av sine knapt to år i drift ble flere legendariske verdensrekorder satt på denne banen.

Allerede under åpningsstevnet i månedsskiftet februar/mars 1959 viste banen hva den var god for. Finnen Juhani Järvinen satte da en fantastisk verdensrekord på 1500 m med tida 2.06,3 – 2,3 sekunder under Jevgenij Grisjin og Jurij Mikhailovs rekord fra OL i Cortina d'Ampezzo tre år tidligere. Rekorden sto i sju år.

I et testløp noen dager før OL gikk Viktor Kositsjkin 3000 m på 4.29,2 – mer enn 10 sekunder under gjeldende verdensrekord – og forventningene til de første TV-overførte olympiske skøyteløp var store.

For første gang i OL-historien konkurrerte også kvinnene på skøytebanen (med unntak av 1932, da det var en demonstrasjonsgren). Sovjetiske Lidia Skoblikova vant to gull – på 1500 m satte hun også verdensrekord med 2.25,2.

Mennenes 1500 og 5000 m ble rammet av vind, og med relativt ordinære tider som resultat. Under milløpet på OLs siste dag var forholdene igjen gode.

10 000-meteren i Squaw Valley 27. februar 1960 er gått over i historien som et av de største skøyteløp gjennom tidene. Fem mann gikk under Hjalmar Andersens åtte år gamle verdensrekord på 16.32,6 fra Hamar, blant dem briten Terence Monaghan.  Knut Johannesen gikk i et tidlig par, og var førstemann under 16 minutter med tiden 15.46,6 – 46 sekunder under den gamle rekorden. Han slo sin største utfordrer Viktor Kositsjkin med 2,6 sekunder.

Under OLs 500 meter vant Grisjin på 40,2, en tangering av verdensrekorden. Et stort feilskjær i siste sving ødela for en mulig tid under 40 blank. I et testløp noen dager etter OL klarte Grisjin 39,5 på 500 m – første tid under 40 sekunder. Tida kunne imidlertid ikke godkjennes som verdensrekord.

Banen ble nedlagt allerede etter 1960-sesongen, og området ble omgjort til parkeringsplass. Fryseanlegget sies å være flyttet til banen i West Allis i 1966.

## Kilder
*Offisiell rapport fra 1960-lekene 
*Bilde, omtale og resultater Skateresults.com
*Bilde og resultater Speed Skating News
*Dalby, Greve, Jorsett: *Olympiske vinterleker 1924-2006*, ISBN 82-7286-162-3
Live at the Hammersmith Odeon

***Live at the Hammersmith Odeon*** er Kate Bushs eneste konsertalbum. Albumet ble innspilt i 1979 ved Hammersmith Odeon (nå Hammersmith Apollo) i London. 

## Sporliste
# «Moving» &ndash; 3:32
# «Them Heavy People» &ndash; 4:02
# «Violin» &ndash; 3:32
# «Strange Phenomena» &ndash; 3:26
# «Hammer Horror» &ndash; 4:25
# «Don't Push Your Foot on the Heartbrake» &ndash; 4:00
# «Wow» &ndash; 4:00
# «Feel It» &ndash; 3:14
# «Kite» &ndash; 6:12
# «James and the Cold Gun» &ndash; 8:44
# «Oh England My Lionheart» &ndash; 3:23
# «Wuthering Heights» &ndash; 4:50

## Personell
* Kate Bush – vokal, piano 
* Ben Barson – synthesizer, akustisk gitar
* Brian Bath – elektrisk gitar, mandolin, bakgrunnsvokal
* Paddy Bush – mandolin, bakgrunnsvokal
* Preston Heyman – trommer, perkusjon
* Kevin McAlea – piano, keyboard, saksofon, 12-strengers gitar
* Alan Murphy – elektrisk gitar, blikkfløyte
* Del Palmer – bass
* Glenys Groves – bakgrunnsvokal
* Liz Pearson – bakgrunnsvokal

## Eksterne lenker
*
Ivar Horvli

**Ivar Horvli** (født 1950) er en norsk sivilingeniør og forsker. Han har forsket på veibygging og har vært særlig opptatt av asfaltblandinger og veislitasje. Han har vært forsker ved NTH og SINTEF og arbeidet siden i fagstillinger i Statens vegvesen, samtidig som han var professor II ved NTNU.

## Karriere
Horvli ble sivilingeniør ved NTH i 1974 og tok en doktorgrad i 1979 med avhandlingen *Dynamisk prøving av leire for dimensjonering av veger.*   

Han startet yrkeskarrieren som forsker ved NTH og Sintef i 1975 og var her frem til han i 1979 begynte i Statens vegvesen Sør-Trøndelag. Her arbeidet han med oppgaver innen geoteknikk, ingeniørgeologi, veiteknologi, kvalitetssikring og ble senere leder for laboratorieavdelinga. I 1995 fikk han en stilling som professor II ved Institutt for vei- og jernbanebygging, NTNU. I 2008 ble han ansatt som rådgiver ved ViaNova Plan og Trafikk i Sandvika, samtidig som han hadde delstilling som professor II. I 2010 ble han ansatt ved byggherreseksjonen i Statens vegvesen Region Midt og i 2014 ble han leder for seksjonen med byggherreansvar for region Midt.  

Horvli er spesialist på stein og asfaltblandinger og har vært særlig opptatt av problemer knyttet opp til veislitasje på grunn av piggdekk. Utover dette har han forsket på områder som bygging og drift av veier, materialteknologi og dimensjonering av veikonstruksjoner, kvalitetssikring og verdianalyse av veiprosjekt. 

Fra 1995 til 2002 var han norsk og nordisk leder i Nordisk Vegteknisk Forbunds utvalg 34 "Vegens konstruksjon". Fra 1995 til 2008 hadde han hovedansvar for den internasjonale fagkonferansen "Bearing Capacity of Roads, Railways and Airfields" (BCRRA) som blir arrangert hvert 4. år vekselvis i Norge og i et annet land i Europa og i USA.

Horvli er født og oppvokst på Kvål i Melhus, men har sine røtter fra Oppdal der begge foreldrene var født.  

## Referanser
Göran Eriksson (Gyllenstierna)

**Göran Eriksson (Gyllenstierna)**, død 6. januar 1576, sønn av riksrådsmann Erik Eriksson (Gyllenstierna) den yngre, stamfar til Fågelviksgrenen av ætten Gyllenstierna, anvendt av Gustaf Vasa i Dackefeiden (1542–1543) og var med sikkerhet allerede i 1552 riksråd. Han var gift med Kerstin Nilsdotter (Grip) fra 1527.

Barn med Kerstin Nilsdotter:
* Nils Göransson Gyllenstierna (1526–1601)
* Carin Göransdotter (? – 1602)
* Margareta Göransdotter (? – 1604)
* Anna Göransdotter (? – 1582)
* Erik Göransson (? – 1565)

Eriksson deltok som fullmektig i forhandlingene med danskene ved Älvsborg i 1554. Året etter ble han under den russiske krigen til en av stattholderne på Viborgs slott.

Da Erik XIV av Sverige tiltrådte sitt hertugdømme var Eriksson en av dem som sverget ham troskap. I 1559 ble han stattholder på Kalmar. I 1563 ble han anvendt i en besiktning til Danmark. Året etter ble han beordret til slottslofven på Vadstena og bekledde fra dette år og iallfall til 1567 stattholderembetet i hertug Magnus’ fyrstedømme.

Da brødrene til Erik XIV i 1568 gjorde opprør sluttet Erikson seg straks til dem. Han og Ture Bielke ble den 14. september sendt til Danmark det samme året hvor de på Roskilde slott sluttet fred med Danmark og Lübeck, noe dog Johan III av Sverige verget seg mot å ratifisere. I april og mai 1569 nevnes Göran Eriksson som kongens hoffmester.

Gjennom ekteskapet med Kerstin Nilsdotter (Grip) kom Eriksson i besittelse med den halvparten av eiendommen Björksund i Sörmland, en delmengde av det eldre godskomplekset Sundboholm. Den andre halvparten av Björksund kom også til ætten Gyllenstierna gjennom at broren Karl giftet seg med Kerstins søster Marina. Björksund kom etter dette til bli værende i Gyllenstiernaslekten i 250 år fram til at riksmarskalk Göran Gyllenstierna døde uten slektninger i 1799. Godset gikk da gjennom arvekjøp til hans søsterdatter Lovisa Ulrika Horn og hennes ektemann grev Carl Gabriel Mörner.

## Referanser
2-heksanol

**2-heksanol** (eller heksan-2-ol) er en alkohol med seks karbonatomer, der OH gruppen er koblet til det andre karbonatomet. Det er en isomer til 1-heksanol, 3-heksanol, 2-metylpentanol, 3-metylpentanol, 2,3-dimetylbutanol, 2-etylbutanol og mange flere substanser. Den kjemiske formelen er C6H14O eller C6H13OH. 2-heksanol har et kiralsenter og kan dannes som to kjemiske strukturer som er enantiomerer, det vil si at de ser ut som speilbilder av hverandre.
Egil Rian

**Egil Rian** (1904&ndash;1982) var en norsk lege. Han spilte en sentral rolle i okkupasjonsregimets tvangssteriliseringspolitikk under andre verdenskrig. Rian var blant annet med på å forberede naziregimets steriliseringslov, medlem av Steriliseringsrådet og for en periode knyttet til den sentrale helseadministrasjonen. Han ble ansatt som overlege på Reitgjerdet sykehus i 1938, året etter som sykehusets direktør. Han var samtidig direktør for Kriminalasylet i Trondheim.

I 1935 ble Egil Rian medlem av Nasjonal Samling (NS), Quislings tyskvennlige fascistparti før og under krigen, og han støttet nazistenes syn på menneskeraser og «rasehygiene».

Fra 1941 til 1943 var Rian sjef for sinnssykekontoret i helseavdelingen i Innenriksdepartementet. Der gikk han inn for at sinnssyke måtte befris fra et meningsløst liv.  Rian hevdet at minst tolv prosent av Norges befolkning var «defekte mennesker». I denne gruppen regnet han åndssvake, sinnssyke, epiletikere, arvelig betinget døvhet og blindhet, asosiale, psykopater, sinker, vaneforbrytere, løsgjengere og liknende.

I landssvikoppgjøret ble han dømt til tre måneders frihetsstraff i 1946. Dommen ble mild fordi han hadde forsøkt å stanse lærerdeportasjonen i 1942.

## Referanser


## Kilder
* NS Månedshefte august 1944 (utgitt 15. august av NS opplæringsavdeling)
* Gogstad, A.: Helsestellet under hakekorset, 1991.
* Sørensen, Ø.: Solkors og solidaritet, 1991.

## Eksterne lenker
* Quislingutstillinga
* Egil Rian hos NorgesLexi
* «NS ville sterilisere hver 10. nordmann», Aftenposten 3. januar 2009
1-heksanol

**1-heksanol** (Heksan-1-ol i henhold til IUPAC nomenklatur) er en organisk alkohol med seks karbon atomer kjede og kondensert strukturformel CH3(CH2)5OH.  Det er en fargeløs væske som er litt løselig i vann og blandbar med eter og etanol.  To andre rette kjede isomerer av 1-heksanol finnes, 2-heksanol og 3-heksanol, som begge har forskjellig plassering av hydroksylgruppen.  Mange isomere alkoholer har formelen C6H13OH. 1-heksanol er antatt å være en komponent som gir lukten av nyklippet gress.  Det er brukt i parfyme industrien.

## Fremstilling
Heksanol fremstilles industrielt ved oligomerisering av etylen med trietylaluminium etterfulgt av oksidasjon av alkylaluminiumproduktene. 
En idealisert syntese er vist:
:Al(C2H5)3  +  6 C2H4   →  Al(C6H13)3
:Al(C6H13)3 +  3 O  +  3 H2O  →  3 HOC6H13  +  Al(OH)3
Prosessen genererer en rekke oligomerer som er separert ved destillering.

### Alternative metoder
En annen metode for fremstilling er hydroformylering av 1-penten etterfulgt av hydrogenering av de resulterende aldehydene. Denne metoden er anvendt industrielt for å produsere blandinger av isomere C6-alkoholer, som er mellomprodukter til plasticider.

I prinsippet kunne 1-heksen bli konvertert til 1-heksanol ved hydroborering (diboran i tetrahydrofuran etterfulgt av behandling med hydrogenperoksid og natriumhydroksid):

Denne metoden er instruktiv og nyttig i laboratoriesyntese, men har ingen praktisk relevans på grunn av kommersiell tilgang på billigere 1-heksanol fra etylen.

## Referanser
This Woman’s Work

***This Woman's Work*** er en samleboks med ni plater av den britiske musikeren Kate Bush. Samlingen består av hennes første seks album og en rekke nyinnspillinger, remixer og bonusspor. I tillegg til albumene The Kick Inside, Lionheart, Never For Ever, The Dreaming, Hounds of Love og The Sensual World, inneholder boksen raritets-platene This Woman's Work: Volume 1 og This Woman's Work: Volume 2, som ikke er å få kjøpt separat.

## Eksterne lenker
*
Jekaterina Lobysjeva

**Jekaterina Aleksandrovna Lobysjeva**  (russisk Екатерина Александровна Лобышева, født 13. mars 1985,  i Kolomna) er en russisk skøyteløper. Hun vant bronse under Vinter-OL 2006 i Torino, Italia og i Vinter-OL 2014 i Sotsji, Russland begge ganger i lagtempo på skøyter.

## Personlige rekorder

 
## Referanser


## Eksterne lenker
* 
* 
*  Jekaterina Lobysjeva på SpeedskatingResults.com (personlige rekorder og resultater fra og med 2007/08-sesongen)
*  Jekaterina Lobysjeva på Jakub Majerski's Speedskating database (Adelskalender distanser og sammenlagt)
* 
;Bilder
*  Bilder av Jekaterina Lobysjeva på SpeedSkatingPhotos.info/DesgPhoto.com
Katav-Ivanovsk

**Katav-Ivanovsk** (russisk: Катав-Ива́новск) er en by i Tsjeljabinsk oblast i Russland. Den ligger ved elva Katav (en sideelv til Jurjuzan i Kamas nedslagsfelt), 321&nbsp;km sørvest for Tsjeljabinsk. Innbyggertall: 20&nbsp;162 (folketelling 2002), 24&nbsp;972 (folketelling 1989).

Byen ble grunnlagt i 1755 som en bosetning rundt et jernverk. Bystatus ble innvilget i 1939.

## Referanser


## Eksterne lenker
*
Jurjuzan

**Jurjuzan** kan vise til:

*Jurjuzan (elv) – ei elv i Russland.
*Jurjuzan (by) – en by i Tsjeljabinsk oblast i Russland.
Jurjuzan (by)

**Jurjuzan** (russisk: Юрюза́нь) er en by i Tsjeljabinsk oblast i Russland. Den ligger ved elva Jurjuzan (en sideelv til Ufa), 254&nbsp;km fra Tsjeljabinsk og 6&nbsp;km fra den lukkede byen Trjokhgornyj.  Innbyggertall: 13&nbsp;700 (2005 est.), 14&nbsp;158 (folketelling 2002); 18&nbsp;294 (folketelling 1989).

Den ble grunnlagt i 1758 som bosetningen *Jurjuzan-Ivanovskij Zavod* (russisk: Юрюза́нь-Ива́новский Заво́д) i forbindelse med byggingen av et jernverk. Fra slutten av 1800-tallet var bosetningen kjent som *Jurjuzanskij Zavod* (russisk: Юрюза́нский Заво́д). Den fikk bystatus og ble omdøpt til Jurjuzan 18. juni 1943.

Byens økonomi er sentrert rundt en stor fabrikk som produserer kjøleskap.
## Eksterne lenker
*
Glykemisk indeks

**Glykemisk indeks** eller GI er et tall som forteller hvor mye blodsukkeret stiger når det spises en matvare som inneholder karbohydrater. En matvare har høy glykemisk indeks når blodsukkeret stiger svært mye i løpet av de to første timene etter måltidet. En matvare som fører til at blodsukkeret stiger lite har lav glykemisk indeks. 

Indeksen fungerer som en skala, hvor 0 er lavest, og 100 er satt til den glykemiske verdien av druesukker. Lav GI gir langsomt opptak av blodsukker, mens høy GI gir et raskt opptak av blodsukker, noe som resulterer i ubalanse i insulinnivået. Dette er spesielt et problem blant mennesker med diabetes type 1 eller diabetes type 2, men er senere regnet som problematisk for en større del av befolkningen.

Grovt brød, de fleste typer frukt, melk og juice er noen eksempler på matvarer med lav GI. Matvarer med høy GI er blant annet ristet loff og sportsdrikker.
## Se også
* Glykemisk belastning (Engelsk: "Glycemic load")
* Insulinindeks (Engelsk: "Insulin index")
* Relativ fruktoseindeks

## Referanser


## Eksterne lenker
* Artikkel om Glykemisk indeks (Fra: Tidsskrift for Den norske legeforening Nr. 22 / 20.november 2003).
University of Iowa

**University of Iowa** er et delstatseid forskningsuniversitet i Iowa, USA. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen. Det ble grunnlagt i 1847 som *State University of Iowa*, som ikke må forveksles med Iowa State University.

Universitetet var tidlig ute med å gi en akademisk eksamen til en kvinne (1873) og en afroamerikaner (1879). Universitetet etablerte den første jus-utdanningen vest for Mississippi, og brukte TV i undervisningen som det første lærestedet i USA (1932).

Collegene er:
*College of Liberal Arts & Sciences 
*Tippie College of Business 
*College of Engineering 
*College of Pharmacy 
*College of Education 
*College of Nursing 
*Graduate College 
*College of Law 
*Carver College of Medicine 
*College of Dentistry 
*College of Public Health 

Hovedcampus på 7,7 km² ligger i Iowa City i delstaten Iowa. Universitetet har rundt 29&nbsp;000 studenter, og er etter Iowa State University delstatens nest største institusjon for høyere utdannelse. Skolepengene i 2006 var US$ 6&nbsp;293.

Med navnet *State University of Iowa* ble institusjonen opprettet 25. februar 1847, kun 59 dager etter at Iowa fikk rang som delstat. Navnet er kilde til stadige forvekslinger med  *Iowa State University*.

## Referanser


## Eksterne lenker
*
Innocens I

**Innocens I** var pave fra 401 til 12. mars 417.

## Liv og virke
### Bakgrunn
Han var ifølge sin biografi i *[[Liber Pontificalis]]* sønn av en mann med navn Innocens av Albano, men ifølge sin samtidige Hieronymus var faren Anastasius I (399-401), som han etterfulgte som pave etter et enstemmig valg. Han ble i så fall født før den senere paven ble prest. Men han vokste opp blant presteskapet og var diakon for den angivelige faren.

### Pave
Det var i Innocens Is tid som pave at Roma ble beleiret av Alarik I (395-410) og av Vestgotere (408), det skal ha, ifølge en noe tvilsom anekdote av Zosimus av Konstantinopel vært så fryktelige utbrudd av pest og sult at befolkningen skulle ha vendt seg mot de gamle hedenske guder. Paven var imidlertid på reise til Honorius i Ravenna da byen ble plyndret i 410.

Innocens I sørget for å ivareta og utvide pavestolens autoritet som det stedet hvor alle disputter skulle avgjøres, og hans brevveksling med blant andre Victricius av Rouen, Exuperius av Toulouse, Alexander av Antioch og andre er bevart, og disse sammen med hans håndtering av saken mellom Johannes Chrysostomos (397-403) og den ortodokse biskopen Theophilus av Alexandria, viser bredden av hans politiske arbeid. Han arbeidet hardt for å oppretteholde og styrke disiplinen innen kirken, og fremmet tanken om sølibat for geistligheten og klostervesenet. Han skal også ha overtalt  keiser Honorius til å forby gladiatorkamper på arenaene.

Han tok et klart standpunkt i forhold til striden rundt Pelagius, en engelsk munk som kom til Roma rundt 400 og ble populær som åndelig veileder. Han reiste vider til Palestina hvor han fremmet opprør mot keiserdømmet, blant annet gjennom sine egne, religiøse fortolkninger som brøt med sentrale, kristne dogmer. Pelagius møtte stor motstand blant annet fra kirkelæreren Augustin og to afrikanske konsil sommeren 416 ba om hans støtte. Innocens I framstilte dette som at han ble bedt om å bruke domsmyndighet til å avgjøre et lærespørsmål (mens de egentlig bare hadde bedt om å stille seg bak *deres* fordømmelse), og i tråd med tradisjonen om at Peter skulle avgjøre omdiskuterte spørsmål blant biskoper om troen, da de hadde sitt embete fra ham. 

Ingen pave hadde til da uttrykt så tydelig at pavestolen var den øverste autoritet på dette området, og Innocens kalte seg selv *Rector ecclesiae Dei*. August støtte dette, og uttalte det senere så berømte utsagnet *Roma locuta, causa finita est* («Roma har talt, saken er avsluttet»). 

Han er i den katolske kirke ansett for å være en bekjenner på linje med Nazarius, Celsus og pave Viktor I.

## Litteratur
*
Union Theological Seminary

**Union Theological Seminary** i New York City i USA er et uavhengig teologisk universitet på Manhattan mellom Claremont Avenue og Broadway, 120. til 122. gate. Seminaret ble grunnlagt i 1836 under Den presbyterianske kirke, og er nå knyttet til det nærliggende Columbia University.

Bygningens fasade i engelsk-gotisk stil er tegnet av Francis R. Allen (1844–1931), og inkluderer tårnet som har likhetspunkter med tårnet på Durham Cathedral.

## Teologer
*Paul Tillich (1886&ndash;1965), tysk-amerikansk teolog og kristen eksistentialistisk filosof. 
*Dietrich Bonhoeffer (1906&ndash;1945), luthersk prest og teolog, og deltager i motstandsbevegelsen mot nazismen, studerte etter sin eksamen i Tyskland ett år på UTS.
## Referanser


## Eksterne lenker
*
Super Smash Bros. Brawl

***Super Smash Bros. Brawl*** (***SSBB***) er et «crossover»-slåssespill utviklet av Sora og utgitt av Nintendo til Wii. Det er oppfølgeren til *[[Super Smash Bros. Melee]]* til Nintendo GameCube, og det tredje spillet i *[[Super Smash Bros.]]*-serien. *Super Smash Bros. Brawl* ble lansert i Japan den 31. januar 2008, i Nord-Amerika den 9. mars 2008 og i Australia den 25. juni 2008. I Europa ble spillet lansert den 27. juni 2008.

## Spillbare figurer
*Super Smash Bros. Brawl* lar spilleren velge mellom 35 forskjellige figurer fra forskjellige videospillserier utgitt på Nintendo-konsoller. Noen kan omdanne seg til alternative former, med andre angrep og bevegelser. Noen er nye, mens andre returnerer fra Melee – i noen tilfeller oppdaterte, enten i opptredenen, angrepene eller begge deler. For eksempel, Link og Fox har fått designet fra senere titler, mens Samus har evnen til å omdanne seg om til en ny form, Zero Suit Samus.

Noen tidligere representerte serier har flere karakterer lagt til i *Super Smash Bros. Brawl*. Diddy Kong fra *[[Donkey Kong]]*-serien og Ike fra *[[Fire Emblem]]*-serien gjør deres første opptredener i *Super* *Smash Bros.*-serien. I *Super Smash Bros. Brawl* er også figurer fra serier som ikke har vært en del av slåssespillserien tidligere. Disse inkluderer Pit, som representerer *[[Kid Icarus]]*-serien, og Olimar fra *[[Pikmin]]*-serien. Solid Snake, hovedpersonen i Konamis *[[Metal Gear]]*-spill og Sonic fra Nintendos tidligere rival Sega er de første tredjepartsfigurene som opptrer i et *Super Smash Bros.*-spill.

## Mottakelse
*Super Smash Bros. Brawl* har fått meget gode tilbakemeldinger, og er rost av kritikerne, ifølge Metacritic. Spillet ble anmeldt av Japans største spillblad, *[[Famitsu]]*, og fikk en perfekt karakter (40 av 40). Det er det syvende spillet som har mottatt en perfekt karakter fra magasinet.

*[[VG]]*, *[[Dagbladet]]* og *[[Aftenposten]]* ga spillet terningkast 6, og *[[Gamereactor]]* ga spillet poengsummen 10 ut av 10.

## Referanser


## Eksterne lenker
* 
*
Bethune-Cookman College

**Bethune-Cookman College** (eller **BCC**) er et historisk afro-amerikansk college i Daytona Beach i Florida i USA.

Dr. Mary McLeod Bethune, selv uteksaminert fra Barber-Scotia College da det fremdeles het *Scotia Seminary*, grunnla i 1904 *The Daytona Educational and Industrial Training School for Negro Girls*. I 1923 slo det seg sammen med *The Cookman Institute of Jacksonville, Florida* og ble en *high school* med blandede klasser. Et år etter, i 1924, ble det tilknyttet Metodistkirken. I 1931 var det blitt et *junior college* og tok da navnet *Bethune-Cookman College*.  Det ble et 4-års college i 1941, og i 2007 tok det navnet *Bethune-Cookman University*.

Ved høyskolen var det 3&nbsp;112 studenter og 189 vitenskapelig ansatte i 2006, og skolepengene var samme år US$ 11&nbsp;792. Det gis eksamen opp til bachelorgradsnivå.

## Eksterne lenker
*
College of William and Mary

**College of William and Mary** er et offentlig (delstatseid) universitet i Williamsburg i Virginia i USA. Det er det nest eldste av landets universiteter, og går tilbake til gruppen av kollegier fra den amerikanske kolonitiden. Universitetet er høyt rangert på flere parametere blant USAs universiteter, og hører med blant gruppen Public Ivy.

William & Mary ble grunnlagt i 1693 ved kongelig charter gitt av kong William III og dronning dronning Mary II av England.  *William & Mary* utdannet de amerikanske presidentene Thomas Jefferson, James Monroe, og John Tyler og 16 av undertegnerne av den amerikanske uavhengighetserklæring. Her studerte også William Barton Rogers, som grunnla MIT.

Blant skolene ved *W&M* finner vi:
* Mason School of Business
* Marshall-Wythe School of Law
* Graduate School of Arts and Sciences 
* Thomas Jefferson Program in Public Policy 
* School of Education 
* Virginia Institute of Marine Science

Studenttallet i 2006 var på 7&nbsp;709, og det gis eksamener opp til doktorgradsnivå. Skolepengene var i 2006 på US$ 8&nbsp;490 for studenter hjemmehørende i Virginia. 

## Referanser


## Eksterne lenker
* 
* William & Mary Law School
* Mason School of Business 
* Graduate School of Arts and Sciences
* Thomas Jefferson Program in Public Policy
* School of Education
* Virginia Institute of Marine Science 
* Historisk oversikt
Franklin & Marshall College

**Franklin & Marshall College** er et privat, ikke-religiøst universitet i Lancaster i delstaten Pennsylvania i USA. Det ble grunnlagt i 1787 og har nesten 2300 studenter.

Det er et typisk *[[liberal arts]]*-universitet med fagkrets innen humanistiske, samfunnsvitenskapelige og klassisk naturvitenskapelige fag, samt medisin. Skolepengene (2006) er på US$ 34&nbsp;450, og høyeste gradstildeling ved F&M er Bachelor.

## Historie
Franklin College ble grunnlagt 6. juni 1787 av fire tyske lutherske prester, for å assimilere den tyske befolkningen i Pennsylvania akademisk. Det var det første tospråklige universitet i USA. Navnet skriver seg fra donasjonen på 200 dollar som Benjamin Franklin ga colleget. Det første styret inkluderte fem personer som hadde undertegnet den amerikanske uavhengighetserklæringen.

Marshall College åpnet i 1836 i Mercersburg (Pennsylvania) med tyske lærekrefter, oppkalt etter USAs fjerde høyesterettsjustitiarius John Marshall.  Det vant raskt sterk anerkjennelse, og i 1849 kom en sammenslåing til debatt. Etter tre år ble Franklin & Marshall College grunnlagt i Fulton Hall i Lancaster.

Første styreleder var James Buchanan, fire år før han ble USAs 15. president. I 1863 nærmet Sørstatshæren seg fra sør, og studentene måtte avbryte semesteret og stoppe fremrykkingen. Under slaget ved Gettysburg 1.-3. juli dro rektor og tjue studenter til slagstedet som sanitetssoldater.

På 100-årsdagen i 1887 hadde universitetet passert 100 studenter.

## Rangeringer
*[[U.S. News & World Report]]* rangerte Franklin & Marshall College som nummer 37 blant liberal arts-collegene i USA i 2015, *[[Forbes]]* plasserte det på 58.-plass blant alle colleger i USA, mens *[[Washington Monthly]]* rangerte det som nr. 102 av amerikanske liberal arts-colleger i 2014.

Franklin & Marshall College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
* 
* F&Ms historie
Jurjuzan (elv)

**Jurjuzan** (russisk: Юрюза́нь, basjkirsk: Йүрүҙән) er ei elv i republikken Basjkortostan og Tsjeljabinsk oblast i Russland. Den er ei venstre sideelv til Ufa (i Kamas nedbørfelt). Elva er 404 kilometer lang, med et nedbørfelt på . Jurjuzan munner ut i Pavlovskoje-reservoaret i Ufa. Elva fryser over i andre halvdel av oktober&nbsp;&ndash; tidlig desember og er under isen til april. Elva er farbar for båter på de nederste 16 kilometrene. Langs elva ligger byene Jurjuzan og Ust-Katav.

## Referanser
University of New Hampshire

**University of New Hampshire** (kort: **UNH**) er et statlig universitet i New Hampshire i USA. Hovedcampus er i Durham, og det er også et *college* i  Manchester.

I 1866 ble universitetet grunnlagt som *New Hampshire College of Agriculture and the Mechanic Arts* i Hanover. Det flyttet i 1893 til Durham. Navneendringen fant sted i 1923.

## Organisasjon
Universitet har seks *Colleges*/fakulteter:
* College of Engineering and Physical Sciences (CEPS)
* College of Liberal Arts (COLA)
* College of Life Sciences and Agriculture (COLSA)
* School of Health and Human Services (SHHS)
* Whittemore School of Business and Economics (WSBE)
* University of New Hampshire at Manchester (UNHM)

Med 15&nbsp;000 studenter er UNH delstatens største universitet. Høstsemesteret 2006 var det immatrikulert 14&nbsp;848 studenter og 948 vitenskapelig ansatte, og skolepengene på årsbasis var samtidig US$ 10&nbsp;401 for studenter folkeregistrert i delstaten New Hampshire. Studiene gis opp til doktorgrad.

## Referanser


## Eksterne lenker
*
Loyola Marymount University

**Loyola Marymount University (LMU)** er et privat katolsk jesuittdrevet universitet i Los Angeles i California i USA. LMU ble til i 1973 ved sammenslåing av Marymount College og Loyola University i Los Angeles. Underlagt LMU er også Loyola Law School, som også er i Los Angeles.  Loyola Marymount er kjent for et meget vakkert hovedcampus. Også to katolske søsterordener er medansvarlige for institusjonen.

Universitetet hadde i 2008 ca.  studenter og  lærere. Skolepengene i 2006 var på  dollar.

## Bakgrunn og historie
Navnene Loyola og Marymount har lenge vært knyttet til katolske institusjoner for høyere utdannelse mange steder i verden. Loyola knytter an til jesuittordenens stifter den hellige Ignatius av Loyola, som godkjente opprettelsen av ordenen første skole i 1548. Navnet Marymount er blitt benyttet for skoler grunnlagt av søsterordenen Maria Hellige Hjerte, som har drevet utdannelsesinstitusjoner siden de ble stiftet i Frankrike i 1849 av fader Jean Gailhac.

Men universitetet er også arvtaker etter det første katolske lærested i Sør-California, St. Vincent's College for gutter, grunnlagt i 1865 og drevet av vincentinerne. I 1911 gikk denne skolen inn i det yngre jesuittdrevne Los Angeles College, som samtidig åpnet en høyskoleseksjon som ble kalt Loyola High School.

Institusjonens raske vekst førte til at det flyttet flere ganger til romsligere anlegg. Navneskiftene fortsatte også, tilbake til St. Vincent's College i 1917, men så i 1918 til Loyola College of Los Angeles. I 1930 fikk det universitetsstatus og ble Loyola University of Los Angeles. Loyola Law School var tidligere blitt utskilt, og forble på et av de områdene som institusjonen forøvrig fraflyttet.

Loyola University var en institusjon kun for menn frem til sammenslåingen med Marymount College i 1973.

En parallell, men separat tilblivelseshistorie gjelder den skole som Marisa-hjertesøstrene stifte for unge kvinner i 1923. I 1933 Marymount Junior College var denne en skole i Westwood-området i Los Angeles. I 1948 ble det til Marymount College of Los Angeles, og i 1960 flyttet det til en ny campus. Skolen innledet et samarbeid med St. Josephssøstrenes St. Joseph College of Orange, og snart var de to institusjonene blitt til en, men med to avdelinger på hvert sitt sted i Los Angeles-området. Begge grenene var for kvinner inntil sammenslåingen med Loyola i 1973.

## Skoler og colleges
I tillegg til Loyola Law School med sin egen campus, har universitetet seks fakulteter (schools): Bellarmine College of Liberal Arts, College of Communication and Fine Art, College of Business, Frank R. Seaver College of Science and Engineering, School of Education, og School of Film and Television.

Rektor må være jesuitt. I tillegg til fra de to ovennevnte søsterordener hvis utdannelsesinstitusjoner inngår i universitetet, er det også lære- eller ledelse fra to andre søsterordener. Ellers er lærerstaben for det meste sammensatt av lekfolk, både katolikker og andre.

Loyola Marymount University er medlem av Association of Jesuit Colleges and Universities.

## Referanser


## Eksterne lenker
*
Theodor Fritsch

**Theodor Fritsch** (født **Emil Theodor Fritsche**; 28. oktober 1852, død 8. september 1933)  var en tysk antisemitt hvis meninger og syn sterkt påvirket tyskeres holdninger til jøder på slutten av det 19. og begynnelsen av det 20. århundret. 

Fritsch trodde sterkt på den ariske rases absolutte overlegenhet og var svært opprørt over de voldsomme forandringer den raske industrialiseringen og urbaniseringen førte til. Han stod for en tilbakevending til tradisjonelle bondeverdier og skikker fra fortiden, som han mente var essensen i *das Volk*.

I 1924 ga han på det nasjonalistiske forlaget Hammer-Verlag ut en versjon av *Sions vises protokoller*. Ifølge Fritsch var fyrster og lededende politiker marionetter i jødenes hender.

## Referanser
Gettysburg College

**Gettysburg College** er et privat, religiøst universitet i Gettysburg, PA i USA. Gettysburg har nesten 3&nbsp;000 studenter innen humanistiske, samfunnsvitenskapelige og klassiske naturvitenskapelige fag, og skolepengene (2006) er 34&nbsp;050 amerikanske dollar. Det er full trådløs bredbåndsdekning på hele campus. Høyeste gradstildeling er Bachelor.

## Historie
Gettysburg College ble grunnlagt i 1832 av abolisjonisten og teologen Samuel Simon Schmucker. Under borgerkrigen ble campus med Pennsylvania Hall åsted for oppmarsj av begge parters hærstyrker til slaget ved Gettysburg, og universitetet ble omgjort til feltsykehus. Den 19. november 1863 holdt Abraham Lincoln sin berømte Gettysburg-tale her, *The [[Gettysburg Address]]*.

Dwight D. Eisenhower drev militær trening før andre verdenskrig på Gettysburg militæranlegg like ved, og bodde i Gettysburg etter presidentperioden. Han var styreleder ved Gettysburg College og skrev sine memoarer på campus.

## Rangeringer
*[[U.S. News & World Report]]* rangerte Gettysburg College som nummer 50 blant liberal arts-collegene i USA i 2015, *[[Forbes]]* plasserte det på 111.-plass blant alle colleger i USA, mens *[[Washington Monthly]]* rangerte det som nr. 144 av amerikanske liberal arts-colleger i 2014.

College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Alumni
Tidligere GC-studenter inkluderer blant annet:
* Nobelprisvinner i medisin, kreftforskeren Michael Bishop
* president-rådgiver Fred Fielding 
* tidligere NAACP-president Bruce Gordon
* tidligere UNICEF-sjef Carol Bellamy

## Referanser


## Eksterne lenker
*
Kine Bendixen

**Kine Bendixen** (født 1945) er en norsk skuespiller og pianist som var ansatt ved Trøndelag Teater.  

Bendixen ble født i Trondheim, men vokste opp i Oslo. Hun tok pianistutdanning i 1960-årene og gikk senere ved Statens Teaterskole. 

I 1970 var hun programleder i NRK Barne-TV med programserien *[[Triola da gamba og jeg|Triola da Gamba og jeg]]*. Hun ble ansatt ved Trøndelag Teater i 1975 og jobbet der resten av yrkeskarrieren, med enkelte avbrudd ved Nordland Teater (1979–1980) og Cabaret-gruppen i Oslo i 1981–1983. Hun debuterte ved Trøndelag teater som Jessica i *[[Kjøpmannen i Venedig]]*. Siden har hun spilt i en flere musikaler som blant annet *Fire bein god – to bein dårlig!* etter George Orwells *[[Animal Farm]]*, og komedier som Neil Simons *Store piker gråter ikke* og i drama som i Staffan Götestams *Fuglepappa'n* og Arthur Millers *Heksejakt*. Andre roller som bør nevnes er Ragnhild i Duuns dystre stykke *[[Medmenneske]]*, grevinne Geschwitz i Frank Wedekinds *Lulu*, Magda i *Noen sommerkvelder på jorden* av Agneta Pleijel og fru Død i George Taboris farse *Mein Kampf*. I 2006 og 2007 hadde hun en rolle i forestillingen *[[Berlinerpoplene]]*. I 2015 spilte hun sin avskjedsforestilling ved Trøndelag Teater.  

I 2013 vant hun Heddaprisen for beste kvinnelige medspiller for for rollen som Jackie Kennedy i Elfriede Jelineks stykke *Prinsessedrama* ved Trøndelag Teater.

Hun har medvirket i over 80 oppsetninger – alt fra musikaler, revy og komedier til klassikere og moderne dramatikk.

## Referanser
Grosse Fuge (Beethoven)

**Grosse Fuge** er en ensatsig strykekvartett for to fioliner, bratsj og cello av Ludvig van Beethoven. Den er teknisk krevende for musikerne, og trenger mye kraft for å låte bra.

Beethoven var forlengst døv da han skrev verket. Mot slutten av sitt liv var Beethoven eksperimentell, og søkte nye uttrykk. Han skrev i denne tiden sin niende symfoni, og noen strykekvartetter som ofte kalles «De sene gale strykekvartettene», mye på grunn av sin kompleksitet. Han gjennomlevde flere depresjoner, men bestemte seg for å leve videre som musiker. Man kan høre mye av Beethovens sinne og depresjon i disse kvartettene.
Henrik Bentzon

**Henrik Bentzon** (1895–1971) var en dansk skuespiller. Han opptrådte oftest på teater, men medvirket også i noen filmer. 

Bentzon ble født i Bergen, men flyttet til Danmark omkring 1910, hvor han ble student ved Sorø Akademi i 1913. Han studerte juss, men fikk aldri noen embedseksamen. Fra 1921 til 1924 gikk han på Det Kongelige Teaters Elevskole. 

Han var i en årrekke sceneinstruktør og skuespiller på Folketeatret – inntil han i 1949 i en kort overgang forsøkte seg som direktør for Frederiksberg Teater. Han var tilknyttet Det Kongelige Teater fra 1956–1959 og vente tilbake i 1966 etter en periode ved Det ny Teater. Hans første filmrolle var som millionæren i *De bør forelske Dem*, men han huskes nok mest for sine to siste roller, hvor han viste sitt komiske talent i rollen som Doktor Bak i *[[Støvsugerbanden]]* og som hovmesteren i *[[Alt for kvinden]]*.

Han mottok Teaterpokalen i 1936.

Han var sønn av kaptein Henrik Bentzon. Han ble gift i 1927 med Betty Nansen (ekteskap oppløst i 1933). 

## Filmografi
* *[[De bør forelske Dem]]* (1935)
* *[[Giftes-nej tak]]* (1936)
* *[[Det begyndte ombord]]* (1937)
* *[[Sommerglæder]]* (1940)
* *[[Tobiasnætter]]* (1941)
* *[[Støvsugerbanden]]* (1963)
* *[[Greven på Liljenborg -  (Alt for kvinden)]]* (1964)

## Referanser


## Eksterne lenker
*
Etylenoksid

**Etylenoksid** er en kjemisk forbindelse og et viktig industriell kjemikalie brukt som mellomprodukt i produksjon av etylenglykol og andre kjemikalier og som sterilant for mat og medisin.  Det er en fargeløs, brennbar gass eller nedkjølt væske med en svakt søtlig lukt. Det er det enkleste eksempel av et epoksid.

IUPAC navn er *epoksyetan*.  Andre navn er *oxiran* og *dimetylenoksid*.

## Referanser
Bærestol

**Bærestol** (fransk: **portechaise**) er en stol til å bære et menneske i, altså et framkomstmiddel uten hjul som blir båret av mennesker for å transportere andre mennesker. 

## Typer

Det er flere typer bærestoler, for eksempel *sedan*, en lukket bærestol oppkalt etter byen Sedan og kalt *sedan chairs* på engelsk. Andre varianter er *palanquin*, også kalt *palkhi*, en bærestol med hengende stolsete som blant annet har vært i bruk i India, og *gama* i Korea. Mindre bærestoler er åpne stoler eller senger båret av en eller to personer. Slike bærestoler kan også være utstyrt med et overbygg eller avlukke til beskyttelse mot vær og vind eller for å hindre innsyn. *Silla* er et spansk navn for en enkel type bærestol der stolen spennes fast på ryggen av en enkelt bærer. Større bærestoler, for eksempel slike som ble brukt av de kinesiske keiserne, kan likne små værelser som er reist på plattformer og blir båret av et dusin bærere eller flere. *[[Sedia Gestatoria]]* er navnet på pavens bærbare trone som blir brukt i seremonielle prosesjoner. 

En annen form for bærestol er pasientbåren, enten i form av en duk festet mellom to bærestokker eller bare hengende som en hengekøye under én stokk. Enda en variant av bærestol er typer der religiøse figurer bæres «sittende» i katolske prosesjoner. Bærestoler kan også festes til dyr, for eksempel på ryggen av en elefant.

Bærestoler med bærere ble særlig brukt av rike og mektige personer, og var ofte uttrykk for høy sosial status. Bærestoler har også vært brukt som transportmidler for syke og andre. I Wien var det for eksempel omkring hundre offentlige *Tragesessel* i 1781. Slike ble utkonkurrert av hestedrosjer og annen offentlig persontransport. 

Også i Østen var det offentlige bærestoler.

I Arendal ble en av byens kjøpmannsfruer, Kitty Kallevig, båret rundt i byen når hun skulle utenfor sitt hjem, det kallevigske pale. 

## Referanser


## Se også
* Sedia Gestatoria, pavens seremonielle bærestol
* Båre
* Drosje
* Rullestol
* Rickshaw
* Kløv
* Trone

## Eksterne lenker
*
Mikal Sylten

**Mikal Sylten** (født 29. juli 1873 i Bindal, død 27. november 1964 i Malmö) var en norsk antisemitt som ble dømt i landssvikoppgjøret etter andre verdenskrig i Norge.

Han var typograf av yrke, og utga fra 1916 *[[Nationalt Tidsskrift]]*, et blad med jødefiendtlig og antisionistisk innhold som fra 1917 benyttet hakekors som emblem, lånt fra tyske ultranasjonalister som var begynt å ta det i bruk som «arisk rasemerke». Opplaget var på rundt 600 eksemplarer, mot slutten var det nede i 350.

Mest kjent var Sylten for publikasjonen *[[Hvem er hvem i jødeverden]]*, som utkom i fire utgaver: i 1925, 1932, 1939 og 1941. Det var en liten oppslagsbok i lommeformat med navn på og adresser til personer i Norge som Sylten formodet var jøder og som han dermed advarte mot. I et avisinnlegg 1925 reklamerer en leser for heftet slik: *Med ein slik skatt i lumma tarv ein ikkje ottast snyting og flaaing av høkerjøder og andre delikate «schnabeltiere».* Det tyske sikkerhetspolitiet i det okkuperte Norge under andre verdenskrig brukte håndboka som referanse, og Sylten hjalp tyskerne med å kartotekføre jøder i Norge.

Sylten var medlem av Quislings fascistparti Nasjonal Samling (NS) fra våren 1942, men var aldri aktiv i partiet. Han ble idømt ett år og tre måneders tvangsarbeid i 1948 i landssvikoppgjøret. 

I 1964 utvandret han til Sverige der ha døde i Malmø samme år.

## Litteratur
* Brattelid, Kristin: *Mikal Sylten : et antisemittisk livsprosjekt*. Hovedoppgave i historie, UIO, 2004. Sammendrag av hovedoppgaven

## Referanser


## Eksterne lenker
* Mikal Sylten i ''Norsk Krigsleksikon'', fra digital utgave, Nasjonalbiblioteket
Ufa (elv)

**Ufa** (russisk: Уфа, basjkirsk: Ҡариҙел) er ei elv i Ural i Russland. Den er 918&nbsp;km lang, og har et nedbørfelt på .

Elva har sine kilder i de sentrale Uralfjellene. Derfra renner den gjennom Tsjeljabinsk oblast, Sverdlovsk oblast og republikken Basjkortostan, og munner ut i elva Belaja ved republikkhovedstaden Ufa. Elva fryser over i november og er islagt til april&ndash;mai. 

Rundt 100 km ovenfor samløpet med Belaja ligger vannkraftverket Pavlovskaja, med et reservoar som strekker seg rundt 100&nbsp;km videre oppover elva. Elva er mye brukt til vannforsyning. De viktigste havnene ved elva er Krasnoufimsk og Ufa (ved elvemunningen).
Australian Antarctic Territory

**Australian Antarctic Territory** (AAT) er Australias kravområde i Antarktis. Området er delt i en østre og en vestre del som skilles av Frankrikes kravområde, Terre Adélie. Området forvaltes direkte fra Australia av Australian Government Antarctic Division med hovedkontor på Tasmania.

## Historie
Victoria Land ble først krevd av Storbritannia den 9. januar 1841. En ny imperialistisk retningslinje flyttet i 1933 området 60° sør og mellom meridianene 160° øst og 45° øst for Australia. Den 13. februar 1954 ble Mawson Station satt opp.

Australias rett til suverenitet over Australian Antarctic Territory er anerkjent av Storbritannia, New Zealand, Frankrike og Norge. Australian Antarctic Territorys oppgave er å ha suverenitet over området etter reglene i Antarktistraktaten. Australia underskrev traktaten den 23. juni 1961.

## Geografi
Området ligger i Øst-Antarktis og strekker seg fra 160° Ø til 142° Ø og fra 136° Ø til 45° Ø (mellom 136° og 142° ligger Terre Adélie).

Innenfor området ligger:
* Enderby Land
* Kemp Land
* Mac. Robertson Land
* Princess Elizabeth Land
* Wilhelm II Land
* Queen Mary Land
* Wilkes Land
* George V Land
* Oates Land

## Forskningsstasjoner

Nåværende og nedlagte forskningsstasjoner i Australian Antarctic Territory, fra vest til øst:
}
| Wilkes Land 
|- 
| Wilkes (stengt)
| 
| Wilkes Land 
|- 
| Casey (Australia)
| 
| Wilkes Land 
|- 
| Concordia (Dome C) (Frankrike/Italia)
| 
| Wilkes Land 
|- 
| Leningradskaja (Russland) (stengt)
| 
| Oates Land 
|}

## Frimerker
Australian Antarctic Territory har egne frimerker, den første utgivelsen kom allerede i 1957, og på 1990-tallet var frimerkene fra Australian Antarctic Territory viden kjent. Alle frimerkene har emner som er Antarktis-inspirerte. Frimerkene er gyldige i Australias postsystem, så i praksis er de egentlig australske frimerker med en annen inskripsjon. 

## Referanser
Kommunestyrevalg i Alstahaug

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
### 2007

### 2003

### 1999

### 1995

### 1991

### 1987

### 1983

### 1979

### 1975

### 1971

### 1967

### 1963

### 1959

### 1955

### 1951

### 1947

### 1945
Valget til den lovgivende forsamling i Republikken Kina 2008

**Valg til den lovgivende forsamling i republikken Kina** ble gjennomført i Republikken Kina (Taiwan) den 12. januar 2008.

## Partier
Det deltok 12 partier i valget, med Taiwans nasjonalistparti Kuomintang (KMT) som leder av flertallet i parlamentet før valget. Sittende president Chen Shui-bian var i spissen for hans parti Demokratisk framskrittsparti (DF).

## Tema i valget
Forholdet til Kina var et bakenforliggende tema i valgkampen. DF har argumentert på Taiwan sin evne til å stå imot politisk press fra Fastlands-Kina, mens KMT ønsket å normalisere forholdet til Kina, DF har gått så langt som å advare velgerne om at KMT ønsker å selge Taiwan til Kina. Økonomien ble også et sentral tema.

Et av målene i valget var å redusere det totale antallet parlamentsmedlemmer fra 225 til 113, for derfor å redusere antallet de ustyrlige parlamentarikerne som tidligere har vært medlemmer, med slåsskamper og korrupsjon som varemerker.

## Valgresultatet

Offisielle resultater viser partiet KMT, som ønsker nærmere forbindelser med Folkerepublikken Kina, sikret seg 81 (72%) av plassene i det 113-plasser store parlamentet, og slo president Chen Shui-bians parti, DF som bare fikk 27 plasser, mens andre mindre partier fikk 5 plasser. Demokratisk framskrittsparti fikk dermed sitt verste valgnederlag noensinne.

## Reaksjoner
En uoffisiell kinesisk reaksjon sa at de var glade for velgeren hadde snudd seg bort fra konfrontasjonslinjen som den sittende presidenten hadde prøvd seg på.

President Chen Shui-bian erkjente det store nederlaget og trakk seg like etter resultatet var klart, som leder for sitt parti DF.

## Referanser


## Eksterne lenker
* 
* Central Election Commission, Republic of China
* Republikken Kinas nasjonalforsamling
* BBC News (2008-01-11): Battle lines drawn in Taiwan vote
Lister Fotballklubb

::*For den nåværende klubben, se [[Flekkefjord Fotballklubb]].

*'Lister Fotballklubb*' ([[18. september]] [[2007]] &ndash; [[1. februar]] [[2011]]) var en samarbeidsklubb mellom [[fotball]]agene [[Kvinesdal Idrettslag]] og [[Flekkefjord Fotballklubb]]. Klubben hadde to hjemmebaner, [[Kvinesdal Stadion]] i [[Kvinesdal]] og [[Uenes Stadion]] i [[Flekkefjord]].

==Historikk==
*Kvinesdal Idrettslag* og *Flekkefjord Fotballklubb* bestemte [[18. september]] [[2007]] å skille ut sine junior- og seniorlag i en ny klubb, *Lister Fotballklubb*, for en spissing av seniorfotballen i regionen. [[Svein Hansen]], tidligere trener for [[Mandalskameratene]], ble satt til å lede den sportslige satsningen. Med seg i trenerteamet plukket Hansen med seg [[Tor Henning Hamre]] som spillerutvikler,  som keepertrener,  som hjelpetrener og  med ansvar for rekrutteringslaget. Juniorlaget ble trent av .

==Divisjonsutvikling==
Lister startet [[4. divisjon fotball for herrer 2008|2008-sesongen]] i [[4. divisjon fotball for herrer|4. divisjon]] etter at samarbeidslaget *Flekkefjord/Kvinesdal* rykket ned fra [[3. divisjon fotball for herrer|3. divisjon]] i [[3. divisjon fotball for herrer 2007|2007]]. [[4. divisjon fotball for herrer 2009|2009-sesongen]] endte med opprykk til 3. divisjon, med både klubbens senior- og juniorlag som kretsmester. I [[3. divisjon fotball for herrer 2010|2010]] tok *Flekkefjord Fotballklubb'' over Listers plass i 3. divisjon og juniorlagets plass i eliteserien for juniorer. Samarbeidsklubben ble offisielt nedlagt 1. februar 2011.

## Referanser
NS Kvinneorganisasjon

**Nasjonal Samlings Kvinneorganisasjon**, forkortet **NSK**, var en særorganisasjon for kvinner over 18 år tilknyttet det norske nazistpartiet Nasjonal Samling (NS) før og under andre verdenskrig. NKS ble dannet i 1934, kort etter NS’ stiftelse året før. NS Kvinneorganisasjon ble nedlagt da den tyske okkupasjonsmakten overga seg og NS-styret ble avsatt ved frigjøringen i mai 1945. NSK var én av partiets tre store særorganisasjoner, sammen med ungdomsforbundet NSUF og Hirden.

## Historie

## Se også
* Gjentehirden
* Kvinnehirden

## Referanser
Ludvig G. Braathen

**Ludvig Gustav  Braathen** (født 1891 i Drammen, død 27. desember 1976) var en norsk skipsreder og grunnlegger av flyselskapet Braathens S.A.F.E.

Braathen startet rederivirksomheten Ludv. G. Braathens Rederi ⅍ i 1926. I 1946 grunnla han Braathens S.A.F.E. Selskapet ble solgt til SAS i 2001.

## Skip eid av Ludvig G. Braathen

**Tankskip:**

*Ukomplett*

## Referanser
Youngstown State University

**Youngstown State University** er et statlig universitet i Youngstown, Ohio i USA. Det ble grunnlagt i 1908. Fagkretsen omfatter humanistiske og samfunnsvitenskapelige fag, samt de klassiske naturfagene.  

Gettysburg har drøye 13&nbsp;000 studenter, og skolepengene (2006) er på US$ 6&nbsp;697, men US$ 12&nbsp;204 for studenter fra andre delstater enn Ohio. Det tildeles alle grader helt opp til doktorgrad (Ph.D).

*Maag Library* har 700&nbsp;000 titler og 300&nbsp;000 dokumenter (2008). Universitetet har også en videodom med gratis adgang til et planetarium.

## Referanser


## Eksterne lenker
*